Բըրդմեն (ֆիլմ)

«Բըրդմեն» (), 2014 թվականի արտադրության սև հումոր ժանրի ամերիկյան ֆիլմ։ Ֆիլմի ռեժիսորը, պրոդյուսերը և սցենարիստը Ալեխանդրո Գոնսալես Ինյարիտուն է։ Ֆիլմի գլխավոր դերակատարներն են Մայքլ Կիտոնը, Զակ Գալիֆիանակիսը, Էդվարդ Նորթոնը, Անդրեա Ռայսբորոն, Էմի Ռայանը, Էմմա Սթոունը և Նաոմի Ուոթսը։

Բըրդմենը հանդիսացել է 71-րդ Վենետիկի կինոփառատոնի բացման ֆիլմը (օգոստոսի 27, 2014), որտեղ այն պայքարում էր Ոսկե առյուծի համար։ Ֆիլմի շահույթը գերազնցում է 100 միլիոն դոլարը։

Բըրդմենը արժանացել է քննադատների բարձր գնահատականներին և բազմաթիվ կազմակերպություններ այն համարում են 2014 թվականի լավագույն ֆիլմերից մեկը։ Այն նոմինացվել է 72-րդ Ոսկե Գլոբուսի մրցանակաբաշխությանը 7 տարբեր անվանակարգերում (լավագույն ֆիլմ (կատակերգություն կամ մյուզիքլ), լավագույն ռեժիսոր, լավագույն երաժշտություն, հաղթել է լավագույն սցենար անվանակարգում)։ Կիտոնը դարձել է լավագույն դերասան (կատակերգություն կամ մյուզիքլ), իսկ Նորթոնը և Սթոունը նոմինացվել են լավագույն երկրորդ պլանի դերասան և դերասանուհի անվանակարգերում։ Ամերիկյան կինոակադեմիայի «Օսկարի» 87-րդ մրցանակաբաշխությանը Բըրդմենը նոմինացվել է 9 տարբեր անվանակարգերում («Գրանդ Բուդապեշտ» հյուրանոց ֆիլմի հետ համատեղ)` լավագույն ֆիլմ, լավագույն ռեժիսոր, լավագույն դերասան, երկրորդ պլանի լավագույն դերասան, երկրորդ պլանի լավագույն դերասանուհի, լավագույն օրիգինալ սցենար։

Սյուժե 
Ֆիլմը պատմում է Ռիգան Թոմսոն դերասանի մասին, ով ժամանակին խաղացել է հայտնի սուպերհերոսի դեր և այժմ, պատրաստվելով խաղալու հերթական Բրոդվեյան պիեսում, փորձում է վերականգնել իր փառքն ու պատիվը, որ մի ժամանակ ուներ։

Դերերում 
 Մայքլ Կիտոն - Ռիգան Թոմսոն / Բըրդմեն
 Էդվարդ Նորթոն - Մայք Շիներ, հայտնի Բրոդվեյան դերասան
 Էմմա Սթոուն - Սեմ Թոմսոն, օգնական և Ռիգանի դուստրը
 Նաոմի Ուոթս - Լեսլի, դերասանուհի և Մայքի ընկերուհին
 Զակ Գալիֆիանակիս - Ջեյք, Ռիգանի փաստաբանը և ընկերը
 Անդրեա Ռայսբորո - Լաուրա, դերասանուհի և Ռիգանի ընկերուհին
 Էմի Ռայան - Սիլվիա Թոմսոն, Ռիգանի նախկին կինը, Սեմի մայրիկը
 Լինդսի Դունկան - Թաբիթա Դիքինսոն, թատրոնի քննադատ
 Մերիթ Ուիվեր - Էննի, բեմի համակարգողը
 Ջերեմի Շամոս - Ռալֆ, դերասան, ով փոխարինվել էր Մայքով
 Ակիրա Իտո - թարգմանիչ

Երաժշտություն 
2014 թվականի հունվարի 7-ին Անտոնիո Սանչեսը սկսեց գրել ֆիլմի երաժշտությունը։ Սաունդթրեքի ալբոմը թողարկվել է 2014 թվականի հոկտեմբերի 14-ին։

Ֆիլմի սաունդթրեքում ընդգրկված են հետևյալ դասական երաժշտության աշխատանքներից հատվածներ
 Մորիս Ռավել, «Պավանա ինֆանտայի մահվան կապակցությամբ»
 Մորիս Ռավել, «Դաշնամուրի տրիո», երրորդ գործողություն
 Սերգեյ Ռախմանինով, Սիմֆոնիա № 2, երկրորդ գործողություն
 Գուստավ Մալեր, "Ich bin der Welt abhanden gekommen"
 Գուստավ Մալեր, Սիմֆոնիա № 9, առաջին գործողություն
 Պյոտր Չայկովսկի, Սիմֆոնիա № 4, երկրորդ գործողություն
 Պյոտր Չայկովսկի, Սիմֆոնիա № 5, երկրորդ գործողություն
 Սերգեյ Ռախմանինով, «Սիմֆոնիկ պարեր», առաջին գործողություն

Ծանոթագրություններ

Արտաքին հղումներ 

 Պաշտոնական կայք 
 Բըրդմեն ֆիլմը MovieBlog.am կայքում 
 Բըրդմեն ֆիլմը Internet Movie Database կայքում
 «Բըրդմեն» ֆիլմը Box Office Mojo կայքում
 «Բըրդմեն» ֆիլմը Rotten Tomatoes կայքում
 «Բըրդմեն» ֆիլմը Metacritic կայքում

2014 ֆիլմեր
Անգլերեն ֆիլմեր
20th Century Fox ֆիլմեր
Fox Searchlight Pictures ֆիլմեր
Ամերիկյան ֆիլմեր
«Սեզար» մրցանակի դափնեկիր ֆիլմեր
Նյու Յորքում նկարահանված ֆիլմեր
Ֆիլմեր թատրոնի մասին
Ֆիլմեր, որոնց գործողությունները տեղի են ունենում Նյու Յորքում
BAFTA մրցանակի դափնեկիր ֆիլմեր
Ամերիկյան կատակերգական դրամա ֆիլմեր